Камполо, Антонио

Ка́мполо Анто́нио (; 1897 7 февраль, Монтевидео — 1959 22 май, циггахь) — уругвайн футболист, йистера аьрру тӀелатархо, 1920 шеран Къилба Америкин чемпион, 1928 шеран Олимпийн чемпион.

 Биографи 
Камполос карьера йолийра шен кӀоштара йезархойн командехь, цуьнан коьртехь вара «Пеньяролан» коьртачех цхьа бомбардир волу Антонио Камачо. Баккхийчеран тӀегӀанехь дебют хилира «Пеньяролехь», цигахь левзира командин седарчашца — Пьендибене Хосеца, Градин Исабелиноца, Харлей Джонаца, кхечаьрца а. Йистера тӀелатархо волу Камполо къаьстара лакхарчу сихаллийца а, аренан тӀехь доьналлийца а.

1920 шарахь дакъа лаьцна Къилба Америкин чемпионатехь, цигахь левзира йерриг кхаа матчехь — Аргентинин, Бразилин (гол тоьхна), Чилин дуьхьала. Шен «Пеньяроль» йукъара накъостаца Перес Хосеца хӀоттийра «Селестин» онда тӀелатаран уьйр. Уругвай туьйлира турнирехь, Камполос йаьккхира шен цхьаъ бен йоцу континентан чемпионан титул. ШолгӀачу шарахь йаьккхира кхоалгӀа меттиг гулйина командица турнирехь Аргентинехь. Камполо йуха левзира йерриг матчашкахь — Парагвайца, Бразилица, Аргентиница.

1923 шарахь Уругвайн футбол йекъайелира. Кхоьллира Уругвайн футболан федераци, цуьнан куьйга кӀела левзира «Пеньяроль». Камполо йукъахь вара ФУФ гулйина командин а. Оцу бахьнехь иза («Пеньяролан» кхин ловзархой санна) ца вахара толаме хиллачу Олимпийн футболан турнире Париже, гулйинчу командин бух бара коьртаниг «Насьоналан» ловзархой. Оцу 1924 шарахь Пеньяролца Уругвай чемпион хилира ФУФан къовсамехь.

1925 шерал тӀаьхьа уругвайн футбол цхьаьнакхийтира, Камполо йухавеира УФА куьйга кӀеларчу гулйина команде.

Камполос дакъа лецира 1928 шеран Олимпиадехь, шен дешин мидал схьайаьккхира тӀаьххьара. Иза левзира турниран кхаа ловзарехь — Германица, Италица (гол туьйхира), хьалхара финалан матчехь Аргентиница а.

Камполос йоккхачу турнирехь тӀаьххьара дакъа лецира 1929 шеран Къилба Америкин чемпионатехь, цигахь уругвайхоша кхоалгӀа меттиг йаьккхира. Камполо йуха а левзира йерриг кхаа матчехь — Парагвайн, Перун, Аргентинин гулйина командаца.

Футболистан карьера чекхйаьккхира 1930 шарахь. Йерриг клубан карьерехь йаьккхина Уругвайн чемпионан 6 титул, царна йукъахь 1 — ФУФан куьйга кӀела. Камполо вела 1959 шеран 22 майхь ша винчу гӀалахь Монтевидеохь.

 Титулаш а, кхиамаш а 
 Уругвайн чемпион (6): 1918, 1921, 1923 (ФУФ), 1926, 1928, 1929
 Олимпийн чемпион (1): 1928
 Къилба Америкин чемпион (1): 1920

 Хьажоргаш 
 Рекордсмены сборной Уругвая 
 Матчи сборной Федерации футбола Уругвая (ФУФ) в 1922—1925 гг. 

Категори:Уругвайн футболисташ
Категори:Футболех ловзаран Уругвайн гулйина командин ловзархой
Категори:Футболех ловзаран Олимпийн чемпионаш
Категори:Уругвайн Олимпийн чемпионаш
Категори:1928 шеран аьхкенан Олимпийн ловзарийн чемпионаш
Категори:Футболисташ 1928 шеран аьхкенан Олимпийн ловзаршкахь
Категори:Футболех ловзарех Къилба америкин чемпионаш
Категори:ФК «Пеньяроль» ловзархой
Категори:Цхьаьна клубан футболисташ